Nieħu pjaċir li llum il-ġurnata l-kelliema tal-Partit Demokratiku fetħu għajnejhom u qed jitkellmu kontra l-mina bejn Malta u Għawdex. Naqbel perfettament li d-dibattitu parlamentari dwar il-mozzjoni li ressaq il-Gvern biex il-Parlament jesprimi ruħu fuq il-mina kien farsa. Imma ma naħsibx li kien għaqli li ż-żewġ membri parlamentari tal-PD ma ħadux sehem fid-dibattitu. Kellhom l-obbligu, fil-fehma tiegħi, li jippreżentaw il-kaz kontra l-mina u jivvutaw kontra. Xejn xejn kien ikollhom l-opportunità biex jispjegaw kif u għaliex l-ewwel ġew eletti fuq il-programm elettorali tal-PN favur il-mina, u issa bidlu l-ħsieb.